PROTOKOLL FRA  UNIVERSTETSSTYRETS STUDIEKOMITE  MØTE 5 - 04	
	
FREDAG 14. MAI  2004 KL 12 15 – 14 55.

Til stede fra komiteen: Studiedekan og nestleder Trygve Wyller, TF, studiedekan Arild Stenvik, OD (for Per A. Brodal, Med.fak), studiedekan Finn Arnesen, JF, studiedekan Tor Egil Førland, HF, studiedekan Nils D. Christophersen, MN, avd.leder Kristin Fossum Stene (fra kl 13 for dekan Asbjørn Rødseth, SV), studiedekan Frøydis Hertzberg, UV, Faglig leder Beatrice Halsaa, SKK professor Gunnar Handal, Fagområdet for universitetspedagogikk, Silje Winther, Studentparlamentet, Boel Christensen Scheel, Studentparlamentet, Bjørn Niklas Sjøstrøm. 
Andre: Ass. fak.dir. Øyvind Nystøl, UV (sak 1,4,6) 
Sekretariat: Konst. avdelingsdirektør Rune Fløisbonn, SFA, seniorrådgiver Kirsti Harg, SFA/stab, seksjonssjef Hanne Krogh, SFA/Seksjon for studieadministrasjon, seksjonssjef Hélène Ullerø SFA/Seksjon for internasjonale programmer (sak 2, 4, 5), rådgiver Svein Hullstein (sak 2), seniorkonsulent Karen Crawshaw Johansen (sak 2, 4, 5), begge SFA/Seksjon for internasjonale programmer.
Forfall: Prorektor Anne-Brit Kolstø, studiedekan Per A. Brodal, dekan Asbjørn Rødseth, biblioteksdirektør Jan Erik Røed, UB (observatør).

0	Godkjenning av dagsorden. Protokoll fra forrige møte, se http://www.admin.uio.no/sfa/sfa/studiekom/  Protokoll fra Læringsmiljøutvalgets møter ligger på http://www.admin.uio.no/sfa/sls/laeringsmiljoutvalg.html
	
	Dagsorden ble godkjent. Sak 7 ble behandlet før sak 1.

	Orienteringssaker: 
•	Oppfølging av pålegg om pedagogisk basiskompetanse. Orienteringsnotat av 27. april 2004 var utsendt. Fagområdet finner oppfølgingen nyttig, men det er et problem at mange melder seg på kurs, men ikke bekrefter påmeldingen.
•	Arbeidet med felles forståelse for det nye karaktersystemet: UFDs brev av 10. mai samt rektors utfyllende notat av 11. mai 2004 var utsendt og ligger på nettet under studiekomiteen. Karakterstatistikk fra TF, HF, MN, SV, JF og UV forelå. Saken tas opp på neste møte med forslag til strategi for hvordan budskapet formidles til alle impliserte.
•	NOKUT-konferansen 5.-6. mai 2004. 
Det ble referert fra hovedinnleggene om godkjenning av kvalitetssystemer og om akkreditering av institusjoner. NOKUT vil trenge 350-400 sakkyndige til slike komiteer de nærmeste årene. Foredrag fra konferansen vil etter hvert bli lagt ut på http://www.nokut.no/. Utdanningskvalitetsprisen 2004 gikk i sin helhet (kr. 1 000 000) til Det juridiske fakultet ved UiB.
•	Bolognaprosessen  Norge har ansvaret for det neste møte i Bolognaprosessen i Bergen i mai 2005. En god nettside med mange bra linker er http://www.bologna-bergen2005.no/
	 
1.5-04	Krav til full ex.paed for studenter på lektor- og adjunktprogrammet
	J.nr. 00/14447
	Etter behandling i studiekomiteen 9. mai 2003, vedtok universitetsledelsen at studenter med fullført ex.fac.ble anbefalt å avlegge ex.paed. (10 stp), men kunne få fritak for 5 stp av ex.paed. Vedtaket var et kompromiss i forhold til vedtak om at det skal være full konvertibilitet mellom de ulike ex.fac. Programstyret ble bedt om å utarbeide en 5 stps variant for studenter med slikt fritak. Programstyret har behandlet saken og kommet fram til at kravet om 60 stp praktisk-pedagogisk utdanning ikke gir rom for det fritak som ble vedtatt i fjor.
	Notat fra programstyret for LAProgrammet og universitetsdirektørens notat av 3. mai 2004 var utsendt.

	Vedtak: Studiekomiteen viser til diskusjonene og ber om at saken fremmes på nytt 11. juni etter samråding med de impliserte fakulteter.

2.5-04	Delstudier i utlandet – opptakskrav
	UiO legger opp til at utenlandssemester som tas som del av program hovedsakelig finner sted innenfor de programmer og avtaler UiO har med utenlandske institusjoner. Det betyr at mottakerinstitusjonen legger føringer når det gjelder opptakskrav. Mottakeruniversitetet forventer godt akademisk nivå hos de studenter vi sender dem. Studentene trenger klare signaler om hvor reelle deres muligheter er ved de enkelte institusjoner. Studenter som ikke gjennomfører slike delstudier i utlandet, vil pådra seg økte lån i Lånekassen. Notat fra SFA var utsendt.
	
	Vedtak: På bakgrunn av diskusjon og anbefalinger i komiteen, bes administrasjonen om å behandle saken videre i samråd med møteleder før den legges fram til endelig avgjørelse av rektoratet.

3.5-04	Opprettelse av mastergrad i entreprenørskap. Avklaring i forhold til mastergradsforskriften
	Det vises til behandling i møtet 16. april.
	Saken var trukket og legges fram på nytt 11. juni.

4.5-04	Plan, herunder godkjenning av studieplan for Master of Philosophy in Higher Education, for avtale om “Joint Degree” og søknad til EU-programmet “Erasmus Mundus”. Samarbeid med Tampere Universitet, Finland og Aveiro University i Portugal via HEDDA-konsortiet
	J.nr. 04/4800
	Universitetsdirektørens notat av 11.mai med vedlegg var utsendt.
	
	Vedtak: Studiekomiteen anbefaler universitetsledelsen å oversende søknad om Joint Degree under Erasmus Mundus programmet for en mastergrad i Higher Education i samsvar med det fremlagte forslag.

5.5-04	Plan, herunder godkjenning av studieplan for Master of Philosophy in Musicology, for avtale om “Joint Degree” og søknad til EU-programmet “Erasmus Mundus”. Samarbeid med °ÄÃÅ»Ê¹ÚÌåÓý,»Ê¹Ú×ãÇò±È·Ö mellom Ghent universitet, Belgia, Köln universitet, Tyskland, Hamburg universitet, Tyskland, Jyväskylä universitet, Finland og UiO.
	J.nr. 04/4700	
	Universitetsdirektørens notat av 10. mai var utsendt.	
	
	Saken trekkes etter anmodning fra Institutt for musikk og teater.

6.5-04	Tildeling og kreditering av LAP mastergrader
	J.nr. 00/14447
	Notat fra programstyret for LAP av 3. mai 2004 var utsendt.
	
	Vedtak: Studiekomiteen anbefaler universitetsledelsen å vedta at krediteringen for oppnådd mastergrad i lektor- og adjunktprogrammet går 70 % til det miljø der avtale om veiledning for masteroppgaven er inngått og 30 % til UV. Studiepoeng for emner og masteroppgaver går til det fakultetet som gir emnet/veileder masteroppgaven.

7.5-04	Innføring av kvalitetssystem for utdanningsvirksomheten ved UiO – 	oppfølging av styrets vedtak
	J.nr. 02/8190
	Universitetsdirektørens notat av 7. mai 2004 var utsendt.

	Vedtak: Studiekomiteen tar orienteringen om implementeringen av kvalitetssystemet til etterretning og ber om at komiteens synspunkter tas med i det videre arbeidet.

7.5-04	Eventuelt
	Det var ingen saker til eventuelt.

Rune Fløisbonn/sign.
Konst. avdelingsdirektør

					Kirsti Harg/sign.
					seniorrådgiver